Բայց այդպես չէ՞, մարդ Աստծո։ Այսքան հազար տարվա հայոց պատմությունն ուրիշ բա՞ն է ասում։ Չի՞ ասում, որ դրածոները միայն կործանել են, պառակտել են, այլասերել են ու միայն մեր բնիկ հայ առաջնորդներն են երկրին տիրություն արել։ Նրանք էլ են բացթողումներ ունեցել, մեկին այս է հաջողվել, մեկին այն, մեկը կարողացել է մարդկանց համար բարեկեցություն ապահովել, մյուսը թերացել է կամ չի հաջողել, բայց եղել է հայոց ամուր տունը` իր ազգային հազվագյուտ արժեքներով։